जैतापुर : शिवसेना का रत्नागिरी बंद का ऐलान  
जैतापुर परमाणु प्लांट का विरोध कर रही भीड़ में शामिल एक युवक की मौत के बाद शिवसेना ने रत्नागिरि बंद का ऐलान किया है।
महाराष्ट्र में जैतापुर परमाणु प्लांट का विरोध कर रही भीड़ में शामिल एक युवक की मौत के बाद शिवसेना ने मंगलवार को रत्नागिरि बंद का ऐलान किया है। बंद के दौरान हिंसा रोकने के लिए पूरे रत्नागिरि ज़िले में सुरक्षा के सख्त इंतज़ाम किए गए हैं। किसी को भी प्रस्तावित जैतापुर प्लांट की साइट के पास जाने की इजाज़त नहीं दी गई है। इस बीच मारे गए युवक तबरेज़ अब्दुल का शव रत्नागिरि सिविल अस्पताल में है।